ई-पेमेंट और चेक दोनों से मिलेगी राशि
24 फरवरी के अंक में प्रकाशित खबर।
DB Star Follow-up
भोपाल डीबी स्टार
प्रदेश सरकार जरूरतमंदों को स्वेच्छानुदान की राशि विधायकों के माध्यम से मुहैया कराती है। इसका भुगतान ई-पेमेंट द्वारा होने लगा तो विधायकों ने इसका विरोध किया था। उनका कहना था कि यह राशि चेक द्वारा हमारे हाथों दिलाई जाए। ताकि संबंधित को मालूम हो कि हमने मदद की है। राज्य शासन ने फैसला लिया है कि इस राशि का भुगतान चेक तथा ई-पेमेंट दोनों से हो। यानी दोनों सुविधाएं जारी रहेंगी। इस बारे में कलेक्टर्स को निर्देश दे दिए गए हैं।
हालांकि, स्वेच्छानुदान को लेकर राज्य शासन ने एक सर्कुलर जारी किया था कि अब विधायकों की तरफ से आमजन को मिलने वाली स्वेच्छानुदान राशि चेक के जरिए दी जाए। लेकिन इसे लागू नहीं किया जा रहा था। यहां तक कि भोपाल में सभी मंत्री व विधायक इससे परेशान थे। इस मामले को डीबी स्टार ने 24 फरवरी 2017 के अंक में \\\"ई-पेमेंट के बजाय चेक से ही मुहैया होगी सरकारी मदद\\\' शीर्षक से प्रकाशित किया था। इसके बाद सभी जिलों को आदेश जारी कर कहा गया कि स्वेच्छानुदान अब चेक व ई-भुगतान दोनों तरीकों से दिया जाए। इस बारे में सामान्य प्रशासन विभाग के राज्यमंत्री लाल सिंह आर्य का कहना है कि आदेश तो पहले से जारी हो चुके थे। लेकिन इन्हेंं लागू अब किया जा रहा है।
hin_Deva bho_Deva eng_Latn mai_Deva hin_Deva hin_Deva